
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«10» чэрвеня 2022 г.
	         № 99
	   г. Нур-Султан



Аб устанаўленні ставак увазных мытных пошлін 
Адзінага мытнага тарыфу Еўразійскага эканамічнага саюза ў дачыненні да асобных відаў машын пральных і апаратуры прыёмнай для тэлевізійнай сувязі


У адпаведнасці з артыкуламі 42 і 45 Дагавора аб Еўразійскім эканамічным саюзе ад 29 мая 2014 года, пунктам 16 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), артыкулам 3 Пратакола аб некаторых пытаннях увозу і абарачэння тавараў на мытнай тэрыторыі Еўразійскага эканамічнага саюза ад 16 кастрычніка 2015 года і пунктамі 4 і 132 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Устанавіць стаўкі ўвазных мытных пошлін Адзінага мытнага тарыфу Еўразійскага эканамічнага саюза, зацверджанага Рашэннем 
Савета Еўразійскай эканамічнай камісіі ад 14 верасня 2021 г. № 80, у дачыненні да асобных відаў машын пральных, якія класіфікуюцца 
кодам 8450 11 110 0 ТН ЗЭД ЕАЭС, у памеры 10 % ад мытнага кошту, і апаратуры прыёмнай для тэлевізійнай сувязі, якая класіфікуецца кодам 8528 72 200 1 ТН ЗЭД ЕАЭС, у памеры 10 % ад мытнага кошту, але не менш за 25,5 еўра за 1 шт.
2. У Адзіным мытным тарыфе Еўразійскага эканамічнага саюза, зацверджаным Рашэннем Савета Еўразійскай эканамічнай камісіі ад 14 верасня 2021 г. № 80, у пазіцыях з кодамі 8450 11 110 0 і 8528 72 200 1 ТН ЗЭД ЕАЭС спасылку на заўвагу да Адзінага мытнага тарыфу Еўразійскага эканамічнага саюза «67С)» выключыць.
[bookmark: _GoBack]3. У пераліку тавараў, у дачыненні да якіх Рэспублікай Казахстан у адпаведнасці з абавязацельствамі, прынятымі ў якасці ўмовы далучэння да Сусветнай гандлёвай арганізацыі, прымяняюцца стаўкі ўвазных мытных пошлін, ніжэйшыя ў параўнанні са стаўкамі пошлін Адзінага мытнага тарыфу Еўразійскага эканамічнага саюза, і памераў такіх ставак пошлін, зацверджаным Рашэннем Савета Еўразійскай эканамічнай камісіі ад 14 кастрычніка 2015 г. № 59, у пазіцыі з кодам 8528 72 200 1 ТН ЗЭД ЕАЭС знак зноскі «15» выключыць.
4. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання, але не раней за 1 ліпеня 2022 г.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук

